รัฐบาลไทย-ข่าวทำเนียบรัฐบาล-ศธ.ติดตามโครงการโรงเรียนคุณธรรมที่ จ.พระนครศรีอยุธยา
วันอังคารที่ 13 ธันวาคม 2559
ศธ.ติดตามโครงการโรงเรียนคุณธรรมที่ จ.พระนครศรีอยุธยา
นพ.ธีระเกียรติ เจริญเศรษฐศิลป์ รัฐมนตรีช่วยว่าการกระทรวงศึกษาธิการ รักษาราชการแทนรัฐมนตรีว่าการกระทรวงศึกษาธิการย้ําในการตรวจเยี่ยมโรงเรียนคุณธรรม 2แห่งที่จังหวัดพระนครศรีอยุธยา ต้องผลักดันโครงการและทิศทางของโรงเรียนให้สอดคล้องกับกรอบ 6 ยุทธศาสตร์ชาติ
ที่เน้นความมั่นคง ความสามารถในการแข่งขัน การลงทุนในทรัพยากรมนุษย์ การลดความเหลื่อมล้ํา การสร้างการเติบโตบนคุณภาพชีวิตที่เป็นมิตรกับสิ่งแวดล้อมและการพัฒนาระบบการบริหารจัดการภาครัฐ
เมื่อวันอาทิตย์ที่11ธันวาคม2559ศาสตราจารย์เกียรติคุณ นพ.เกษม วัฒนชัย องคมนตรี พร้อมด้วยนพ.ธีระเกียรติ เจริญเศรษฐศิลป์ รัฐมนตรีช่วยว่าการกระทรวงศึกษาธิการ รักษาราชการแทนรัฐมนตรีว่าการกระทรวงศึกษาธิการ, นายพะโยม ชิณวงศ์ รองเลขาธิการคณะกรรมการการศึกษาขั้นพื้นฐาน รวมทั้งคณะผู้บริหารจากสํานักงานทรัพย์สินส่วนพระมหากษัตริย์ และมูลนิธิยุวสถิรคุณลงพื้นที่ติดตามการดําเนินงานโครงการโรงเรียนคุณธรรม และโรงเรียนในโครงการตามพระราชดําริ ที่โรงเรียนมาลาอีสงเคราะห์อําเภอลาดบัวหลวง และโรงเรียนเจ้าฟ้าสร้าง อําเภอบางปะอิน สังกัดสํานักงานเขตพื้นที่การศึกษาประถมศึกษาพระนครศรีอยุธยา เขต2โดยมีนายพิสิทธิ์ สุขสาลี ผู้อํานวยการโรงเรียนมาลาอีสงเคราะห์ และนายไพศาล ราตรี ผู้อํานวยการโรงเรียนเจ้าฟ้าสร้าง ร่วมให้การต้อนรับและรายงานผลการดําเนินงานของโรงเรียน
นพ.ธีระเกียรติ เจริญเศรษฐศิลป์กล่าวว่า ต้องการมาตรวจเยี่ยมและติดตามการดําเนินงานตามโครงการโรงเรียนคุณธรรม และโรงเรียนในโครงการตามพระราชดําริที่โรงเรียนทั้งสองแห่ง เนื่องจากสํานักงานทรัพย์สินส่วนพระมหากษัตริย์ มีนโยบายสนับสนุนงบประมาณในการปรับปรุงศาสนสถานและโรงเรียนต่าง ๆ ทั่วประเทศที่ก่อสร้างมาตั้งแต่รัชกาลที่ 1 จนถึงปัจจุบัน ซึ่งในส่วนของโรงเรียนที่จะให้การสนับสนุนในห้วงเวลานี้มี 4 โรงเรียน คือ โรงเรียนวไลย และโรงเรียนอานันท์ จ.ประจวบคีรีขันธ์ และโรงเรียนมาลาอีสงเคราะห์ และโรงเรียนเจ้าฟ้าสร้าง จ.พระนครศรีอยุธยา
จากการตรวจเยี่ยม เห็นว่าผู้บริหารและครูเป็นผู้ที่มีบทบาทสําคัญต่อการพัฒนาโรงเรียนให้มีคุณภาพ แม้โรงเรียนทั้งสองแห่งจะเป็นโรงเรียนที่มีขนาดเล็ก ๆ มีจํานวนนักเรียนเพียงโรงเรียนละ100กว่าคนเท่านั้น แต่ก็สามารถพัฒนาคุณภาพการเรียนการสอนจนทําให้ผลสัมฤทธิ์ทางการเรียนเป็นที่น่าพอใจ ซึ่งส่วนสําคัญอีกประการคือความต่อเนื่องในการบริหารงานของผู้บริหารโรงเรียน
อย่างไรก็ตาม ได้เน้นย้ําให้โรงเรียนให้ความสําคัญกับการพัฒนาทักษะภาษาอังกฤษและการใช้เทคโนโลยีสารสนเทศ โดยนอกจากสํานักงานทรัพย์สินฯ ได้ให้การสนับสนุนงบประมาณในการปรับปรุงก่อสร้างอาคารเรียนและบ้านพักครูแล้ว ยังมีมูลนิธิยุวสถิรคุณที่พร้อมจะให้การสนับสนุนหลักสูตรและแอพพลิเคชั่นในการส่งเสริมการเรียนรู้ภาษาอังกฤษของนักเรียน รวมทั้งโครงการครูคืนถิ่นที่จะมีเข้ามาช่วยการเรียนการสอนภาษาอังกฤษต่อไปด้วย
สิ่งสําคัญที่ได้ให้โรงเรียนทั้งสองแห่ง รวมทั้งหน่วยงานทางการศึกษาในสังกัดกระทรวงศึกษาธิการดําเนินการต่อไป คือ วางแผนบริหารจัดการให้สอดคล้องกับยุทธศาสตร์ชาติ ระยะ20ปี (พ.ศ.2560-2579)ซึ่งจะได้กําหนดไว้ในรัฐธรรมนูญฯ ด้วยว่า รัฐบาลชุดต่อไปที่มาจากการเลือกตั้งจะต้องจัดทําร่าง พ.ร.บ.งบประมาณรายจ่ายประจําปีงบประมาณ ให้สอดคล้องกับยุทธศาสตร์ชาติและแผนพัฒนาต่าง ๆ (มาตรา 142) และจัดทํานโยบายที่จะแถลงต่อรัฐสภาให้สอดคล้องกับหน้าที่ของรัฐ แนวนโยบายแห่งรัฐ และยุทธศาสตร์ชาติ (มาตรา 162) ซึ่งเท่ากับว่ายุทธศาสตร์ชาติจะเป็นกรอบอย่างหนึ่งในการจัดทํานโยบายและการจัดสรรงบประมาณของรัฐบาลชุดต่อ ๆ ไป
สําหรับแนวทางการดําเนินงานให้สอดคล้องกับยุทธศาสตร์ชาตินั้น โรงเรียนและหน่วยงานต่าง ๆ ในสังกัด จะต้องวางแผนงานโครงการให้รองรับกรอบยุทธศาสตร์ชาติทั้ง6ด้าน คือ1) ความมั่นคง2) การสร้างความสามารถในการแข่งขัน3) การลงทุนในทรัพยากรมนุษย์4) การสร้างโอกาสความเสมอภาคและการลดความเหลื่อมล้ําทางสังคม5) การสร้างการเติบโตบนคุณภาพชีวิตที่เป็นมิตรกับสิ่งแวดล้อม6) การปรับสมดุลและพัฒนาระบบการบริหารจัดการภาครัฐ
ยืนยันว่าจากนี้ไปกระทรวงศึกษาธิการจะให้ความสําคัญในเรื่องนี้ โดยแนวทางของทุกโรงเรียนและหน่วยงานสามารถบริหารจัดการและมีทิศทางดําเนินงานให้สอดคล้องกับยุทธศาสตร์ชาติได้ ตัวอย่างเช่น
โรงเรียนมาลาอีสงเคราะห์เป็นโรงเรียนที่ตั้งอยู่ในชุมชนมุสลิมมาหลายร้อยปี ก่อนตั้งกรุงเทพฯ เป็นเมืองหลวง แม้ชุมชนจะมีฐานะไม่ดีเช่นชุมชนอื่น ๆ แต่ชุมชนแห่งนี้เป็นชุมชนที่มีความสงบ สันติ มีผลดําเนินงานด้วยคุณภาพที่สามารถผลักดันให้เป็นโรงเรียนตัวอย่างเรื่อง"ความมั่นคง"ตามยุทธศาสตร์ชาติได้ เพราะเป็นการอยู่ร่วมกันอย่างสันติสุข และข้ามพรมแดนทางศาสนา เป็นต้น
โรงเรียนเจ้าฟ้าสร้างมีหลายโครงการที่มีผลดําเนินงานสอดคล้องกับยุทธศาสตร์ชาติได้ คือ การจัดทํา6โครงงานในการส่งเสริมโครงการโรงเรียนคุณธรรม เช่น ด้านสิ่งแวดล้อม ด้านปลูกผักสวนครัวเพื่ออาหารกลางวัน ด้านเลี้ยงไก่ไข่ ด้านจิตอาสา โครงการวินัยในตนเอง และโครงงานมารยาทไทย ก็สามารถตอบโจทย์ยุทธศาสตร์ชาติเรื่อง "การสร้างการเติบโตบนคุณภาพชีวิตที่เป็นมิตรกับสิ่งแวดล้อม"และ"การลงทุนในทรัพยากรมนุษย์"หรือการส่งเสริมการใช้เทคโนโลยีสารเทศที่ทันสมัยของโรงเรียน ก็สอดคล้องกับยุทธศาสตร์ชาติในเรื่อง"การสร้างความสามารถในการแข่งขัน"ได้อีกด้วย นอกจากนี้ โรงเรียนเจ้าฟ้าสร้าง ซึ่งได้รับพระราชทานในการก่อตั้งโรงเรียนและเป็นโรงเรียนตามโครงการในพระดําริเพียงแห่งเดียวในพระนครศรีอยุธยา ซึ่งนอกจากจะต้องพัฒนาโรงเรียนให้สอดคล้องกับยุทธศาสตร์ชาติแล้ว จะต้องได้รับการส่งเสริมและพัฒนาโรงเรียนอย่างต่อเนื่องให้เป็น "ราชานุสรณ์" ขนาดย่อมให้ได้
ศาสตราจารย์เกียรติคุณ นพ.เกษม วัฒนชัยกล่าวว่าโรงเรียนมาลาอีสงเคราะห์เป็นโรงเรียนที่เกี่ยวข้องกับรัชกาลที่ 9 โดยเป็น1ใน154โรงเรียนที่เข้าร่วมโครงการกองทุนการศึกษา และโรงเรียนนี้เป็นโรงเรียนเล็ก ๆ
ที่พัฒนาการเรียนการสอนจนมีคุณภาพมาก และมีผลสัมฤทธิ์ทางการสอน เช่น ผลการสอบ O-NET จากเดิมที่ตกต่ําอันดับท้าย ๆ ให้มีผลคะแนนสูงขึ้นทั้ง 6 กลุ่มสาระ และมีส่วนสําคัญต่อการเข้าไปช่วยพัฒนาสถาบันศึกษาปอเนาะ 2 แห่งในจังหวัดชายแดนภาคใต้ คือ สถาบันศึกษาปอเนาะมูโนะและบูเก๊ะตา ให้มีคุณภาพจนเป็นที่ยอมรับของพื้นที่ แม้กระทั่งมาเลเซียต้องมาศึกษาดูงาน เพราะตามปกติผู้มีฐานะในพื้นที่ดังกล่าวจะส่งลูกหลานไปเรียนที่มาเลเซีย แต่สถาบันทั้งสองแห่งดังกล่าวกลับมีผู้ปกครองส่งเด็ก ๆ เข้ามาเรียนเป็นจํานวนมากจึงขอให้ผู้ที่มีส่วนเกี่ยวข้องที่ช่วยทําความดีให้โรงเรียนมาลาอีสงเคราะห์ ได้โปรดภูมิใจและพร้อมจะสนับสนุนโรงเรียนในด้านต่าง ๆ เช่น การจัดหาหลักสูตรที่เหมาะสมเข้ามาช่วยสนับสนุนการเรียนการสอน และการพัฒนาสิ่งแวดล้อม ซึ่งพระบาทสมเด็จพระปรมินทรมหาภูมิพลอดุลยเดชได้เคยทรงรับสั่งให้ดูแลครูเพื่อให้ครูมีที่อยู่ที่กินดีพอสมควรโดยเฉพาะอย่างยิ่งการปรับปรุงก่อสร้างบ้านพักครูให้มีสภาพที่ดีตามสมควร ไม่ใช่เป็นบ้านพักที่ทรุดโทรมสําหรับโรงเรียนเจ้าฟ้าสร้างได้รับการสนับสนุนจากสํานักงานทรัพย์สินฯ และมูลนิธิยุวสถิรคุณ มาอย่างต่อเนื่องแล้วเช่นกัน
จึงได้ย้ําให้โรงเรียนทั้ง2แห่ง พิจารณาแนวทางการแก้ไขปัญหาต่าง ๆ เช่น การขาดครูบางกลุ่มสาระ โดยอาจจะจับกลุ่มกับโรงเรียนใกล้เคียงช่วยกันสอนร่วมกันได้ และพยายามหาเด็กที่เก่งและดี แล้วส่งเสริมให้เข้าไปเรียนครุศาสตร์/ศึกษาศาสตร์ เพื่อให้กลับเข้ามาเป็นครูดี ๆ ประจําโรงเรียนและชุมชนของเรา ที่สําคัญอีกประการคือหลักสูตรที่ผ่านมามีความบกพร่องมาก เพราะไม่ไปสนใจพ่อแม่เด็กเลย แต่หากเราสอนเด็กนักเรียนของเราให้เรียนรู้การทําเกษตรอินทรีย์ร่วมกับชาวบ้านได้ เราก็จะมีชาวนา ชาวสวน หรือชาวไร่ที่เก่ง ๆ มากขึ้น เพราะเด็กเหล่านี้สามารถนําความรู้จากโรงเรียนไปทําเองที่บ้านได้ หรือนําความรู้ไปช่วยพ่อแม่ทํางานได้ ซึ่งความหมายก็คือ อย่าคิดว่าเลี้ยงไก่ แล้วเหม็นขี้ไก่ แต่จะเอาไข่ไก่มากิน ดังนั้น หากอยากกินไข่ไก่ ต้องยอมรับว่าต้องเหม็นขี้ไก่อย่างแน่นอน